**ГРАД ПРОКУПЉЕ**

**ПИБ: 100506227; МБ: 07107625**

**ул. Никодија Стојановића–Татка бр.2**

**Комисија за спровођење поступка избора најповољнијег**

**понуђача за орочавање буџетских средстава**

 

Број: 400-600/25-01-1

Датум: 08.09.2025.

**ПРЕДМЕТ: Позив за подношење понуда за ноћно орочење вишка ликвидних средстава Града Прокупља**

Поштовани,

Позивамо Вас да доставите своју понуду о висини каматне стопе коју бисте плаћали на ноћно орочење вишка ликвидних динарских средстава Града Прокупља:

|  |  |
| --- | --- |
| Рок за достављање понуда: | 15.09.2025 године до 12:00 часова |
| Начин достављања понуда: | Непосредно на писарници, или у електронском облику на адресу odeljenjefinansijepk@gmail.com |
| Обавезни елементи понуде: | Висина каматне стопе на ноћно орочење вишка ликвидних динарских средстава Града Прокупља доставља се на меморандуму банке, овереном и потписаном од стране овлашћеног лица. |

* Банка са најповољнијом понудом, односно банка која понуди највишу каматну стопу, закључиће уговор са Градом Прокупљем најкасније у року од 5 дана од дана достављања понуда. Уколико више банака понуди исту каматну стопу, одабир банке извршиће наручилац узимајући у обзир пређашњу сарадњу и пословни однос са конкретним банкама
* Камата се изражава на годишњем нивоу.
* За обрачун камате примењује се конформни метод.
* Камата се исплаћује месечно и то најкасније до петог радног дана у месецу за претходни месец
* Висина камате = референтна каматна стопа + проценат увећања
* Обавеза банке је да уважава измене референтне каматне стопе које настану у току месеца за који се врши обрачун
* Закључивање и реализација уговора крећу када се испуне све законске обавезе и процедуре, односно од дана активације подрачуна код Министарства финансија – Управе за трезор о чему ће наручилац обавестити банку са којом је закључен уговор
* Износ новчаних средстава која ће Град Прокупље сваког дана депоновати у корист банке је до 250.000.000,00 динара.

 **Комисија за спровођење поступка избора најповољнијег понуђача за орочавање буџетских средстава**